**ΥΠΟΣΤΗΡΙΚΤΙΚΟ ΥΛΙΚΟ: Η ΟΙΚΟΓΕΝΕΙΑ ΣΤΗ ΣΥΓΧΡΟΝΗ ΕΠΟΧΗ**

**Κρίση οικογενειακού θεσμού**

**Εκδήλωση κρίσης οικογενειακού θεσμού**

- αλλαγή δομής και ρόλων, σύγχυση ρόλων δύο φύλων (μητέρα/ γυναίκα και πατέρα/ άνδρα)

- οικογένεια = «κέντρο διερχομένων», πολύωρη απουσία γονέων λόγω υπεραπασχόλησης για την κάλυψη πλασματικών αναγκών που επιβάλλει ο καταναλωτισμός και φόρτος εργασίας παιδιών (μαθητικές υποχρεώσεις, άγχος να ανταποκριθούν στις απαιτήσεις του εξετασιοκεντρικού εκπαιδευτικού συστήματος), απώλεια ψυχικής επαφής μελών οικογένειας

- διεύρυνση χάσματος γενεών, τάση φυγής νέου από το σπίτι

- πνευματική στέρηση και ψυχική ορφάνια παιδιών λόγω φυσική απουσίας γονέων και έλλειψη ψυχικής επικοινωνίας μαζί τους, με αποτέλεσμα τα παιδιά να στρέφονται προς τις έξωθεν επιδράσεις και να αναζητούν πρότυπα ή και το αίσθημα ασφάλειας συμμετέχοντας σε παραβατικές ομάδες συνομήλικων ή φανατισμένων οπαδών.

- υλοκρατικό πνεύμα, φιλοζωϊσμός, κατάφαση στις επιταγές του καταναλωτισμού => οι γονείς δεν προβάλλουν στα νεαρά μέλη της οικογένειας ηθικά πρότυπα. Οι νέοι παραμένουν ηθικά ανερμάτιστοι.

- Η υπερπροστασία δεν αφήνει περιθώρια επιλογής δράσης στο νέο, οδηγεί στην καταπίεση και προκαλεί αίσθημα ασφυξίας και τάσης φυγής του νέου. Επίσης, η υπερπροστασία και ο αυταρχισμός δεν βοηθούν το νέο να ανακαλύψει και να κτίσει την ταυτότητά του (απουσία αυτογνωσίας), δεν τον βοηθούν να αναπτύξει αίσθημα ευθύνης· συνήθως ,τα υπερπροστατευόμενα παιδιά έχουν χαμηλή αυτοεκτίμηση και αυτοπεποίθηση, δεν αποτελούν αυτόνοες προσωπικότητες και είναι ευάλωτα στη χειραγώγηση και είναι συναισθηματικά εξαρτώμενα ( ελλιπής συναισθηματική νοημοσύνη)

- άκριτος φιλελευθερισμός γονέων => απουσία ελέγχου παιδιού, έκθεση παιδιού σε κινδύνους, απουσία αισθήματος ασφάλειας του νέου

**Ποιος θα πρέπει να είναι ο ρόλος της οικογένειάς ; Ποιο θα πρέπει να είναι το κλίμα μέσα στην οικογένεια;**

* ενίσχυση του ρόλου της οικογένειας στην κοινωνικοποίηση του νέου μέσω της διαπαιδαγώγησής του σε ένα φιλελεύθερο και δημοκρατικό περιβάλλον που καλλιεργεί το σεβασμό στην ανθρώπινη προσωπικότητα, μέσω της προβολή υγιών κοινωνικών προτύπων .
* Οι γονείς με έμπρακτα παραδείγματα να μεταγγίζουν στα νεαρά μέλη της τις ηθικές αξίες όπως ο σεβασμός, η αγάπη, ο αλτρουισμός –αξίες που θα αποτελέσουν πρότυπα συμπεριφοράς
* Δημιουργία φιλελεύθερου κλίματος στην οικογένεια και αποφυγή αυταρχισμού και χαριστικής συμπεριφοράς ώστε τα παιδιά να διαμορφώσουν μια ολοκληρωμένη και ανεξάρτητη προσωπικότητα. Ο διάλογος, επίσης, στην οικογένεια και ο σεβασμός της προσωπικότητας του παιδιού το βοηθά να σκέπτεται ελεύθερα , να αναπτύσσει αξιολογική κρίση. Ανάθεση πρωτοβουλιών για να μάθει να αναλαμβάνει τις ευθύνες του, να μη μοιρολατρεί και γίνεται μελλοντικά άθυρμα επιτηδείων.
* Καθήκον τους είναι η ενστάλαξη αξιών και ιδανικών στη νεολαία προκειμένου να έχουν όραμα στη ζωή τους.
* Κλίμα ζεστασιάς / θαλπωρής και ασφάλειας για την τόνωση της αυτοπεποίθησης των παιδιών.
* Ενθάρρυνση του νεαρού μέλους στη συμμετοχική δράση (αθλητισμός, εθελοντισμός) και στη δημιουργική αξιοποίηση του ελεύθερου χρόνου